शव यात्रा प्रारंभ होने से पहले प्रधानमंत्री डा.मनमोहन सिंह, संप्रग की अध्यक्ष सोनिया गांधी, केन्द्रीय मंत्री गुलाम नबी आजाद,ज्योतिरादित्य सिंधिया समेत अनेक लोगों ने डा. कर्ण सिंह के निवास स्थान पर जाकर श्रीमती लक्ष्मी के निधन पर शोक संवेदना व्यक्त की। इस दौरान अनेक वरिष्ठ नेता तथा बडी तादाद में कांग्रेस नेता मौजूद थे। राष्ट्रपति प्रतिभा देवी सिंह पाटिल और जम्मू-कश्मीर के मुख्यमंत्री उमर अब्दुल्ला ने यशोराज्य लक्ष्मी के निधन पर शोक व्यक्त किया है। श्रीमती सिंह के दो पुत्र तथा एक पुत्री हैं। वह अनेक सामाजिक तथा महिला संगठनों से जुडी हुई थीं।